NÁRODNÁ RADA SLOVENSKEJ REPUBLIKY
IX.  volebné obdobie

 Číslo: KNR-VOB-4687/2026-9

1247a
S p o l o č n á    s p r á v a

výborov Národnej rady Slovenskej republiky o prerokovaní návrhu poslanca Národnej rady Slovenskej republiky Romana MALATINCA na vydanie zákona, ktorým sa dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov (tlač 1247) - druhé čítanie
_________________________________________________________________________

	Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky.

Národná rada Slovenskej republiky uznesením č. 1502 zo 06. mája 2026 pridelila návrh poslanca Národnej rady Slovenskej republiky Romana MALATINCA na vydanie zákona, ktorým sa dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov (tlač 1247) - druhé čítanie  na prerokovanie týmto výborom:

            Ústavnoprávnemu výboru Národnej rady Slovenskej republiky
            Výboru Národnej rady Slovenskej republiky pre zdravotníctvo a
 	Výboru Národnej rady Slovenskej republiky pre obranu a bezpečnosť ako  
             gestorskému.
 
	Výbory prerokovali predmetný návrh zákona v stanovenej lehote. 
II.

	Poslanci Národnej rady Slovenskej republiky, ktorí nie sú členmi výborov, ktorým bol  návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).
III.
	Výbory Národnej rady Slovenskej republiky, ktorým bol  návrh zákona pridelený, zaujali nasledovné stanoviská:
              
Ústavnoprávny výbor Národnej rady Slovenskej republiky  uznesením č. 442 z 20. mája 2026 odporučil Národnej rade Slovenskej republiky  návrh zákona schváliť s pozmeňujúcimi a doplňujúcimi návrhmi.
Výbor Národnej rady Slovenskej republiky pre zdravotníctvo uznesením č. 170 z 19. mája 2026 odporučil Národnej rade Slovenskej republiky  návrh zákona  schváliť s pozmeňujúcimi a doplňujúcimi návrhmi.
	 Výbor Národnej rady Slovenskej republiky pre obranu a bezpečnosť uznesením č. 168 z 25. mája 2026 odporučil Národnej rade Slovenskej republiky  návrh zákona  schváliť s pozmeňujúcimi a doplňujúcimi návrhmi.

		
Z uznesení výborov Národnej rady Slovenskej republiky vyplývajú tieto pozmeňujúce a doplňujúce návrhy:

1. V názve zákona sa na konci pripájajú tieto slová: „v znení neskorších predpisov“.

Ide o legislatívno-technickú úpravu, ktorou sa upravuje názov návrhu zákona.
      Výbor Národnej rady Slovenskej republiky pre zdravotníctvo
      Ústavnoprávny výbor Národnej rady Slovenskej republiky
      Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť

2. V čl. I body 1 a 2 znejú:

„1. V § 17 ods. 2 písm. b) sa na konci čiarka nahrádza bodkočiarkou a pripájajú sa tieto slová: „pri žiadateľovi o vydanie skupiny E alebo F zbrojného preukazu, ktorý je osobou so zníženou sluchovou ostrosťou, sa na zníženú sluchovú ostrosť neprihliada, pričom túto skutočnosť uvedie lekár podľa § 20 ods. 2 v lekárskom posudku,“.

2.  V § 22 druhej vete sa na konci pripája bodkočiarka a tieto slová: „držiteľ skupiny E alebo F zbrojného preukazu, u ktorého sa pri posudzovaní zdravotnej spôsobilosti neprihliadalo na zníženú sluchovú ostrosť, je povinný pri žiadosti o rozšírenie zbrojného preukazu o skupinu A, B, C alebo D predložiť nový lekársky posudok o zdravotnej spôsobilosti.“.“.

V súvislosti s navrhovanými zmenami sa primerane upraví názov zákona.

Navrhované zmeny upravujú príslušné ustanovenia zákona s cieľom plne reflektovať zámer poslaneckého návrhu, ktorým je odstránenie neprimeranej a neopodstatnenej diskriminácie osôb so sluchovým postihnutím, ktorá im v súčasnosti bráni v prístupe k športovým a zberateľským aktivitám.
Navrhované zmeny zabezpečia vhodnejší legislatívny základ pre dosiahnutie cieľov predloženého poslaneckého návrhu.
Cieľom prvého bodu je umožniť získanie skupiny E (športové účely) a F (múzejné a zberateľské účely) zbrojného preukazu aj osobám, ktoré majú zníženú sluchovú ostrosť. Na základe tejto zmeny bude žiadateľ, ktorý má zníženú sluchovú ostrosť pripájať k žiadosti lekárky posudok, v ktorom lekár uvedie, že nebola vyšetrená jeho sluchová ostrosť. Žiadateľ, ktorý nemá zníženú sluchovú ostrosť, sa podrobí štandardnému vyšetreniu, vrátane vyšetrenia sluchovej ostrosti.
Druhým bodom sa reaguje na situáciu, keď držiteľ skupiny E alebo F zbrojného preukazu, u ktorého sa pri jeho vydávaní neprihliadlo na jeho zníženú sluchovú ostrosť, požiada o rozšírenie zbrojného preukazu o ďalšie skupiny. Ak požiada o skupiny, ktoré vyžadujú posúdenie sluchovej ostrosti, bude povinný predložiť lekársky posudok o zdravotnej spôsobilosti, vrátane absolvovania vyšetrenia na posúdenie sluchovej ostrosti.

       Výbor Národnej rady Slovenskej republiky pre zdravotníctvo

		  Gestorský výbor odporúča schváliť

3.  V čl. II sa slová „nadobúda účinnosť    2026“ nahrádzajú slovami „nadobúda  účinnosť 1. augusta 2026“.

Ide o legislatívno-technickú úpravu, ktorou sa, vzhľadom na dĺžku legislatívneho procesu a zachovanie aspoň minimálnej legisvakancie, navrhuje účinnosť 1. augusta 2026.

      Výbor Národnej rady Slovenskej republiky pre zdravotníctvo
      Ústavnoprávny výbor Národnej rady Slovenskej republiky
      Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť


IV.
Gestorský výbor na základe stanovísk výborov k návrhu poslanca Národnej rady Slovenskej republiky Romana MALATINCA na vydanie zákona, ktorým sa dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov (tlač 1247) vyjadrených v ich uzneseniach uvedených pod bodom III. tejto správy a v stanoviskách poslancov  vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča
hlasovať o bodoch zo spoločnej správy takto: o bodoch č. 1 až 3 hlasovať spoločne a tieto schváliť.
	
	Zároveň odporúča Národnej rade Slovenskej republiky predmetný návrh zákona  schváliť v znení schválených pozmeňujúcich a doplňujúcich návrhov uvedených v tejto správe. 

	Gestorský výbor určil spoločného spravodajcu výborov Ivana Ševčíka vystúpiť na schôdzi Národnej rady Slovenskej republiky k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru a predložiť Národnej rade Slovenskej republiky návrhy podľa § 81 ods. 2, § 83 ods. 4, § 84 ods. 2 a § 86 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Zároveň určil poslancov Dávida Demečka, Petra Kalivodu, Michala Barteka, Richarda Glücka, Tibora Gašpara a Mariána Saloňa za náhradníkov spoločného spravodajcu.
  Spoločná správa výborov Národnej rady Slovenskej republiky k návrhu poslanca Národnej rady Slovenskej republiky Romana MALATINCA na vydanie zákona, ktorým sa dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov (tlač 1247) v druhom čítaní  bola schválená uznesením Výboru Národnej rady Slovenskej republiky pre  obranu a bezpečnosť  č. 176 na svojej 82. schôdzi.	



V Bratislave 26. mája 2026                                          

                                                                           Richard GLÜCK, v.r.
                                                                  predseda výboru 
